WinScout

Portal za kupovinu građevinske stolarije

Vizija sistema

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 09.03.2021. | 1.0 | Inicijalna verzija | Andrija Đorđević |
|  |  |  |  |
|  |  |  |  |
|  |  |  |  |

Sadržaj

1. Cilj dokumenta 5

2. Opseg dokumenta 5

3. Reference 5

4. Pozicioniranje proizvoda 5

4.1 Poslovne mogućnosti 5

4.2 Postavka problema 5

4.3 Postavka pozicije proizvoda 6

5. Opis korisnika 6

5.1 Opis potencijalnog tržišta 6

5.2 Profili korisnika 6

5.3 Opis okruženja 7

5.4 Osnovne potrebe korisnika 7

5.5 Alternative i konkurencija 7

6. Opis proizvoda 8

6.1 Perspektiva proizvoda 8

6.2 Pregled mogućnosti 8

6.3 Pretpostavke i zavisnosti 9

6.4 Cena 9

6.5 Licenciranje i instalacija 9

7. Funkcionalni zahtevi 10

7.1 Prijavljivanje na sistem 10

7.2 Unos, prikaz i ažuriranje osnovnih podataka o laboratoriji 10

7.3 Kreiranje, arhiviranje i brisanje članova 10

7.4 Unos, prikaz i ažuriranje podataka o članovima laboratorije 10

7.5 Unos, prikaz i ažuriranje o podataka o objavljenim publikacijama 10

7.6 Kreiranje projekta i dodela vođe projekta 10

7.7 Unos, prikaz i ažuriranje podataka o projektima 10

8. Ograničenja 10

9. Zahtevi u pogledu kvaliteta 10

10. Prioritet funkcionalnosti 11

11. Nefunkcionalni zahtevi 11

11.1 Zahtevi u pogledu standardizacije 11

11.2 Sistemski zahtevi 11

11.3 Zahtevi u pogledu performansi 11

11.4 Zahtevi u pogledu okruženja 11

12. Dokumentacija 11

12.1 Korisničko uputstvo 11

12.2 *Online* uputstvo 12

12.3 Uputstvo za instalaciju i konfigurisanje 12

12.4 Pakovanje proizvoda 12

Vizija sistema

# Cilj dokumenta

Cilj ovog dokumenta je definisanje zahteva visokog nivoa WinScout portala u pogledu potreba krajnjih korisnika.

# Opseg dokumenta

Dokument se odnosi na WinScout portal koji će biti razvijen od strane EESTeam-a. Namena sistema je efikasno prezentovanje, pretraživanje i održavanje sadržaja vezanih za prodaju građevinske stolarije.

# Reference

Spisak korišćene literature:

1. WinScout – Predlog projekta, EES- WinScout -01, V1.0, 2021, EESTeam.

# Pozicioniranje proizvoda

## Poslovne mogućnosti

WinScout predstavlja Web portal čija je namena prezentovanje, kreiranje i održavanje sadržaja vezanih za prodaju građevinske stolarije. Karakteristični sadržaji kojima se ovi proizvodi prezentuju su osnovne odlike proizvoda iz ovog domena (prozora i vrata) u koje spadaju cene, materijali od kojih su proizvedeni okviri, tipovi proizvoda, dimenzije, i informacije o prodavcima, koji se oglašavaju i nude svoje proizvode preko portala, poput lokacije, kontakata, linkova ka njihovim zvaničnim sajtovima i mogućnost isporuke.

WinScout neće pružati mogućnost direktnog naručivanja proizvoda jer se podrazumeva korišćenje postojećih sistema za nabavku poput zvaničnih sajtova prodavača.

WinScout će imati dvojezičnu podršku, kao i prikaz cene u različitim valutama.

## Postavka problema

|  |  |
| --- | --- |
| *Problem je* | Pretraživanje i nalaženje informacija o proizvodima i prodajnim mestima |
| *Pogađa* | Zainteresovane za kupovinu i prodaju proizvoda iz domena građevinske stolarije. |
| *Posledice su* | Nekonzistentnost informacija, utrošeno vreme i otežano nalaženje adekvatnih proizvoda prilikom izgradnje objekta. |
| *Uspešno rešenje će* | Objediniti ponude kupcima i pomoći prodavcima da lakše dođu do mušterija. |

## Postavka pozicije proizvoda

|  |  |
| --- | --- |
| *Proizvod je namenjen* | Fizičkim licima i firmama |
| *Koji* | se bave izvođenjem građevinskih radova ili nadogradnje na stambenim ili poslovnim objektima. |
| *Proizvod je* | Web aplikacija. |
| *Koja* | pruža pregled, kao i lakše i brže pronalaženje i upoređivanje ponuda različitih firmi, iz iste kategorije na jednom mestu. |
| *Za razliku od* | Već postojećih sajtova firmi koje reklamiraju svoje proizvode na internetu, ili firmi koje nemaju mogućnost reklamiranja na taj način. |
| *Naš proizvod će* | Olakšati proces kupovine i prodaje proizvoda poput prozora i vrata, omogućiti lakše upoređivanje artikala, i skratiti vreme realizacije projekata za izgradnju objekata. |

# Opis korisnika

U ovom odeljku opisani su korisnici WinScout sistema. Postoje 4 tipa korisnika: administrator portala, prodavac, privilegovan posetilac, neprivilegovan posetilac (bez naloga).

## Opis potencijalnog tržišta

Potencijalni korisnici sistema su edukovani pojedinci sa poznavanjem rada na računaru i najčešće osobe koje kod kuće poseduje personalne računare i pristup Internetu.

Inicijalna verzija WinScout portala će biti namenjena kupcima prozora i vrata sa prostora Republike Srbije. Ukoliko se ukaže interesovanje moguće je proširiti primenu i na druge kategorije proizvoda, kao i druge zemlje, što inicira da će WinScout portal biti projektovan da bude fleksibilan i proširivih funkcionalnosti. Posebna pažnja će biti obraćena na izdvajanje grafičkog dizajna prezentacije od funkcionalnosti kako bi svaka instanca portal mogla da ima svoj upečatljivi pečat.

Dizajn portala će biti što je moguće više zasnovan na podacima koji se čuvaju u bazi podataka što će omogućiti jednostavne modifikacije nakon instalacije sistema.

## Profili korisnika

**Administrator portala (skraćeno administrator):**

Administrator je zadužen za instaliranje, konfigurisanje i kasnije održavanje konfiguracije portala.

U ulozi administratora će se najčešće naći fakultetski obrazovana osoba sa visokim nivoom poznavanja rada na računaru i administriranja Web servera.

Administrator će imati pristup svim funkcijama sistema.

**Prodavac:**

Prodavac je osoba koja svoje proizvode prezentuje preko portala. Prodavci su zaduženi za ažuriranje podataka o sebi i informacija o proizvodima koje su objavili.

Prodavac mora da bude upoznat sa radom na računaru i sa podacima koje objavljuje na portalu.

Prodavac ima pristup i mogućnost menjanja podataka o svim artiklima koje je on postavio na portal.

**Neprivilegovan posetilac:**

Posetilac je osoba koja je zainteresovana za proizvode koje prodavci nude. Posetilac može biti bilo ko, obično fizičko lice ili firma koja izvodi građevinske radove.

Posetilac ima pristup javnim informacijama o prodavcima i proizvodima, ali nema nalog i nikakve mogućnosti sem pregledavanja artikala.

**Privilegovan posetilac:**

Privilegovan posetilac je osoba koja ima svoj nalog pomoću koga može ocenjivati i komentarisati ponuđene proizvode i prodavce, kao i pamćenje određenih proizvoda koje je pregledao. Ima pristup javnim informacijama o prodavcima i proizvodima.

## Opis okruženja

Korisnici sistema pristupaju sistemu preko Web-a što zahteva minimum modemsku Internet konekciju i Web čitač. Ne postoje posebna ograničenja u pogledu okruženja.

## Osnovne potrebe korisnika

Osnovne potrebe korisnika identifikovane na osnovu intervjuisanja potencijalnih korisnika su:

1. **Ne postojanje objedinjenog kataloga proizvoda.** Trenutno ne postoji mehanizam za efikasno pretraživanje i pregled proizvoda koje nude prodavci. Pretraživanje proizvoda se odvija jako sporo posećivanjem individualnih sajtova firmi koje se bave prodajom građevinske stolarije.
2. **Nekompletnost informacija o proizvodima i prodavcima.** Do informacija je nekad teško doći iz razloga što prodavci ne objavljuju potpune karakteristike svojih proizvoda.

## Alternative i konkurencija

Istraživanje vezano za analizu postojećih proizvoda koji bi u potpunosti rešili navedene probleme je obavljeno, tako da za sada ne postoje gotova rešenja kao alternativa proizvoda koji se razvija.

Pri definisanju zahteva imalo se u vidu postojanje sistema za prodaju i naručivanje proizvoda, tako da je taj segment u potpunosti isključen iz zahteva na osnovu kojih se sistem projektuje.

# Opis proizvoda

U ovom odeljku je dat pogled na osnovne mogućnosti WinScout portala, kontekst u kome sistem treba da funkcioniše i konfiguracija sistema.

## Perspektiva proizvoda

WinScout portal će upotpuniti potrebu za brzim i lakim nalaženjem rešenja kupovine građevinske stolarije. Novi sistem će koristiti postojeći DBMS instaliran na mašini koja predstavlja Web server našeg tima. Dijagram koji pokazuje kontekst sistema je dat na slici 6.1.1.

WinScout sistem će biti zasnovan na klijent/server arhitekturi Web aplikacija ilustrovanoj na slici 6.1.2. Serverski deo će se izvršavati u kontekstu Web servera na personalnom računaru koji je za to namenjen. Pri izboru tehnologije potrebno je voditi računa da sistem može raditi i na Linux i na Windows platformi. Serverske komponente će komunicirati sa DBMS-om koji se nalazi na istoj mašini.

Klijent sistema se izvršava na personalnim računarima, u okviru Web čitača koji se sa Web serverom povezuje preko Interneta. Ne postoji potreba za posebnom instalacijom klijenta, ali je potrebno voditi računa o kompatibilnosti sistema sa različitim popularnim tipovima Web čitača.

**WinScout**

**portal**

**DBMS**

WinScout korisnici

* **administrator**
* **prodavac**
* **privilegovani korisnik**
* **neprivilegovani korisnik**

**Slika 6.1.1. Kontekst sistema WinScout**

**PC**

Web čitač

Web server

WinScout

Web aplikacija

WinScout

Baza podataka

Internet

**Slika 6.1.2. Pregled sistema WinScout**

## Pregled mogućnosti

Tabela prikazana u ovom odeljku identifikuje osnovne mogućnosti WinScout portala u pogledu prednosti koje nudi i funkcionalnosti koje te prednosti ostvaruju. Dodatni opis funkcionalnih zahteva je dat u odeljku 7 ovog dokumenta.

|  |  |
| --- | --- |
| **Prednosti** | **Funkcionalnosti** |
| Centralizovana evidencija podataka o objavljenim proizvodima | Prikaz i pretraživanje svih proizvoda koje pojedini prodavci unose.  Razvrstavanje proizvoda po tipovima i unos odgovarajućih podataka. |
| Otvaranje korisničkog naloga | Mogućnost registrovanja određenog tipa korisnika sa ciljem korišćenja dodatnih funkcionalnosti. |
| Konzistentnost prikaza podataka o prodavcima | Standardizacija prikaza i unosa podataka o prodavcima sa mogućnošću dodavanja linkova na dodatne Web sajtove, i dodavanja kontakt telefona i mejlova. |
| Dvojezična podrška | Prikaz sadržaja portala na srpskom ili engleskom jeziku.  Zahtevanje paralelnog unosa na oba jezika zbog konzistentnosti prezentacije na odgovarajućim jezicima. |
| Jednostavno ažuriranje podataka sa bilo koje lokacije | Mogućnost pristupa i ažuriranja svih podataka sa bilo koje lokacije korišćenjem PC-a i Internet konekcije. |

## Pretpostavke i zavisnosti

WinScout sistem, kao Web aplikacija je zavisan od:

* Podrška Web servera za izabrani script jezik.
* Podrška jezika za Linux i Windows platformu.
* Mogućnost povezivanja sa DBMS-om.
* Podrška DBMS-a za Linux i Windows platformu.
* Funkcionalnosti Web čitača koje korisnici upotrebljavaju za pristupanje portalu.

## Cena

Zbog ograničenja u pogledu budžeta, cena razvoja sistema ne sme da premaši sumu od 250.000 dinara.

Za instalaciju sistema će biti iskorišćeni postojeća Web server mašina tako da nije potrebno odvajati poseban budžet za kupovinu hardvera.

## Licenciranje i instalacija

S´ obzirom da je WinScout web aplikacija, nije potrebna prethodna instalacija niti licenciranje, već će za pristup biti dovoljno korišćenje web čitača uz pomoć internet konekcije.

Kako nije predviđeno da WinScout bude komercijalizovan, neće biti pravljen poseban instalacioni program. Ipak, potrebno je obezbediti automatizaciju procesa kreiranja baze podataka.

# Funkcionalni zahtevi

U ovom odeljku su definisane funkcionalnosti WinScout sistema. Opisane funkcionalnosti predstavljaju osnovne mogućnosti sistema koje je neophodno implementirati da bi se zadovoljile potrebe korisnika.

## Prijavljivanje na sistem i registracija

Za administratora, prodavca i privilegovanog posetioca se mora obezbediti prijavljivanje na portal korišćenjem korisničkog imena i lozinke. Sistem treba da obezbedi korisniku mogućnost promene lozinke.

Obični posetioci pristupaju informacijama bez potrebe prijavljivanja na sistem.

## Unos, prikaz i ažuriranje osnovnih podataka o proizvodima

Prodavac je zadužen za ažuriranje osnovnih podataka o proizvodima koji će se prikazivati na portalu.

## Pretraživanje i filtriranje sadržaja

Posetilac će imati uvid u informacije o proizvodima koje objave prodavci kao i informacijama o prodavcima. Takođe, imaće i prikaz recenzija postavljenih od strane drugih posetilaca.

Posetilac može pretraživati artikle odabirom tipa i filtriranjem karakteristika.

## Postavljanje komentara, ocenjivanje i pamćenje artikala

Registrovani (privilegovani) posetioci će imati mogućnost postavljanja komentara, ocenjivanja proizvoda i prodavaca, kao i pamćenje posećenih proizvoda od interesa.

## Plasiranje popularnih proizvoda na početnoj strani

Pri ulasku na portal biće istaknuti najprodavaniji tj. najbolje ocenjeni proizvodi.

## Mejl podrška

Sve registracije i izmene na portalu, kao i obaveštenja će se odvijati putem automatizovanog mejla.

# Ograničenja

Prisutna ograničenja WinScout sistema:

* Sistem neće zahtevati nabavljanje novog hardvera.
* Sistem će se osloniti na besplatna softverska rešenja (skripting jezik, DBMS, Web server), tako da neće zahtevati kupovinu dodatnog softvera.
* Sistem neće zahtevati nikakvu naplatu usluga putem interneta.

# Zahtevi u pogledu kvaliteta

U ovom odeljku definisan je očekivani kvalitet u pogledu performansi, robusnosti, tolerancije na otkaze i lakoće korišćenja.

Dostupnost: Sistem će biti dostupan 24 časa dnevno, 7 dana u nedelji.

Lakoća korišćenja: Sistem će posedovati jednostavan i intuitivan interfejs prilagođen profilima korisnika koji će ga koristiti.

Održavanje: Sistem treba biti jednostavan za održavanje. Potrebno je izdvojiti grafički dizajn od sadržaja. Podatke koje čine sadržaj treba čuvati u bazi podataka.

# Prioritet funkcionalnosti

U ovom odeljku su date smernice u pogledu relativnog značaja predloženih funkcionalnosti. Funkcionalnosti propisane u ovom dokumentu treba realizovati kroz beta i konačnu verziju. Prioritet funkcionalnosti koje će biti realizovane je sledeći:

* Prijavljivanje na sistem/mejl podrška
* Kreiranje, arhiviranje i brisanje naloga prodavaca i posetioca
* Unos, prikaz i ažuriranje podataka o proizvodima
* Pretraživanje i filtriranje artikala
* Postavljanje komentara i ocenjivanje proizvoda i prodavaca

# Nefunkcionalni zahtevi

## Zahtevi u pogledu standardizacije

Ne postoje posebni zahtevi u pogledu standardizacije.

## Sistemski zahtevi

Prilikom izrade klijentskog dela i korisničkog interfejsa WinScout sistema biće korišćen JavaScript skriptni jezik, dok će serverski deo biti realizovan korišćenjem ASP.NET Core frameworka C# jezika, dok će kao DBMS koristiti MySQL.

Korisnički interfejs Web aplikacije mora da bude optimizovan za sledeće Web čitače:

* Google Chrome
* Mozilla Firefox

## Zahtevi u pogledu performansi

Nema posebnih zahteva u pogledu performansi sistema.

## Zahtevi u pogledu okruženja

Nema posebnih zahteva u pogledu okruženja.

# Dokumentacija

U ovom odeljku su opisani zahtevi u pogledu dokumentacije koju treba pripremiti za WinScout projekat.

## Korisničko uputstvo

Sistem će biti intuitivan za korišćenje i neće posedovati štampano korisničko uputstvo.

## *Online* uputstvo

Potrebno je obezbediti *online* uputstvo za neke od naprednijih funkcionalnosti sistema. Online uputstvo treba koncipirati kao podršku za obavljanje odgovarajućih aktivnosti.

## Uputstvo za instalaciju i konfigurisanje

Uputstvo za instalaciju i konfigurisanje serverskog dela sistema će sadržati:

* Zahteve u pogledu instaliranog softvera
* Instrukcije za instaliranje sistema i kreiranje baze podataka
* Uputstvo za konfigurisanje portala

## Pakovanje proizvoda

Proizvod ne zahteva posebno pakovanje jer nije namenjen širokom tržištu.